Babelscape/SREDFM huggingface dataset:
Καλαγιόκι

To Καλαγιόκι (Kalajoki) είναι δήμος της Φινλανδίας, που αναγνωρίστηκε ως πόλη το 2002.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα Ούλου. Ο δήμος έχει πληθυσμό 9.278 κατοίκων (2006) και καλύπτει έκταση 670,65 τετραγωνικών χιλιομέτρων, από τα οποία 5,62 είναι νερό. Η πληθυσμιακή πυκνότητα είναι 13,6 κάτοικοι ανά τετραγωνικό χιλιόμετρο. Μοναδική γλώσσα στο δήμο είναι η Φινλανδικά.

Το Καλαγιόκι αποτελεί δημοφιλή τουριστικό προορισμό λόγω των αμμωδών παραλιών του.
Ερνστ Γκόμπριχ

Ο Ερνστ Γκόμπριχ ("Ernst Hans Josef Gombrich", 30 Μαρτίου 1909 - 3 Νοεμβρίου 2001), ήταν Aυστριακός ιστορικός τέχνης, ο οποίος πέρασε το μεγαλύτερο μέρος της ζωής και δραστηριότητάς του στο Ηνωμένο Βασίλειο. Εξέτασε την ανάπτυξη της τέχνης από την Προϊστορική τέχνη ως το μοντερνισμό και θεωρείται ο μεγαλύτερος θεωρητικός της ιστορίας της τέχνης.

Γεννήθηκε στη Βιέννη, σε μια αφομοιωμένη οικογένεια εβραϊκής προέλευσης, η οποία ήταν μέρος ενός περίπλοκου κοινωνικού και μουσικού περιβάλλοντος. Ο πατέρας του ήταν δικηγόρος και πρώην συμμαθητής του Χούγκο φον Χόφμανσταλ, ενώ η μητέρα του ήταν πιανίστρια και πρώην μαθήτρια του Άντον Μπρούκνερ (γνωριζε επίσης προσωπικά τον Άρνολντ Σένμπεργκ, τον Γκούσταβ Μάλερ και τον Γιοχάνες Μπραμς). Ο Γκόμπριχ εκπαιδεύτηκε στο Γυμνάσιο Theresianum στη Βιέννη και μετά τις σπουδές του στo Πανεπιστήμιο της Βιέννης ξεκίνησε την ακαδημαϊκή και ερευνητική σταδιοδρομία του το 1936 ως ερευνητικός βοηθός στο Ιδρυμα Warburg, (ερευνητικό κέντρο για θέματα τέχνης του Πανεπιστημίου του Λονδίνου). Από το 1956 ως το 1975, ο Γκόμπριχ ήταν διευθυντής του ιδρύματος.

Το πρώτο βιβλίο του Γκόμπριχ ήταν το "Eine kurze Weltgeschichte für junge Leser" ("Μικρή ιστορία του κόσμου", το μόνο βιβλίο που δεν έγραψε στα αγγλικά), που δημοσιεύθηκε στη Γερμανία το 1936. Υπήρξε πολύ δημοφιλές και μεταφράστηκε σε διάφορες γλώσσες, αλλά δεν ήταν διαθέσιμο στα αγγλικά έως το 2005, όταν δημοσιεύτηκε μια μετάφραση μιας αναθεωρημένης έκδοσης. "Το Χρονικό της Τέχνης", που δημοσιεύτηκε πρώτα το 1950 (σήμερα στην 16η έκδοσή του) θεωρείται ευρέως ως ένα δημιουργικό έργο κριτικής και μια από τις πιο προσιτές εισαγωγές στη τέχνη και στο design. Αρχικά προορισμένο για αναγνώστες νεαρής ηλικίας, έχει πωληθεί σε εκατομμύρια αντίτυπα και έχει μεταφραστεί σε περισσότερες από 30 γλώσσες.
Χάουκιπουντας

Το Χάουκιπουντας (Haukipudas) είναι δήμος της Φινλανδίας.
Βρίσκεται στην Βόρεια Οστροβόθνια, και υπάγεται στο διοικητικό διαμέρισμα Ούλου. Ο δήμος έχει πληθυσμό 18.115 κατοίκων (2007) και καλύπτει έκταση 446,22 τετραγωνικών χιλιομέτρων, από τα οποία 9,63 είναι νερό. Η πληθυσμιακή πυκνότητα είναι 37,4 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδική. Ο δήμος περιλαμβάνει 16 χωριά.
Κέμπελε

Το Κέμπελε (Kempele) είναι δήμος της Φινλανδίας.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα Ούλου. Ο δήμος έχει πληθυσμό 14.475 κατοίκων (2006) και καλύπτει έκταση 110,33 τετραγωνικών χιλιομέτρων, από τα οποία 0,20 είναι νερό. Η πληθυσμιακή πυκνότητα είναι 131,4 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδικά. To Κέμπελε ιδρύθηκε το 1867.

Στο Κέμπελε βρίσκεται μια από τις παλαιότερες ξύλινες εκκλησίες της Φινλανδίας.
Πουµιάθων

Ο Πουµιάθων ή Πυγμαλίων, ήταν ο τελευταίος βασιλιάς (362 π.Χ. - 312 π.Χ.) του αρχαίου Κιτίου στην Κύπρο.

Ήταν φοινικικής καταγωγής βασιλιάς του Κιτίου, Ιδαλίου και Ταμασσού, διάδοχος του πατέρα του Μεληκιάθωνα. Κατά την βασιλεία του αγόρασε το βασίλειο της Ταμασσού από τον τελευταίο βασιλιά της, τον Πασίκυπρο, για 50 τάλαντα, η απόκτηση της Ταμασσού ήταν μεγάλη επιτυχία για τον Πουµιάθωνα, αφού ήταν πλούσια σε κοιτάσματα χαλκού. 

Κατά τη διάρκεια της βασιλείας του, ο Μέγας Αλέξανδρος εκστράτευσε του στη Μικρά Ασία και ο Πουμιάθων, για να κερδίσει την εύνοιά του, του δώρισε ένα πανέμορφο σπαθί. Το σπαθί αυτό βρέθηκε κατά τις ανασκαφές της Βεργίνας στον τάφο του γιου του Αλεξάνδρου. Όταν ο Αλέξανδρος πολιόρκησε την Τύρο, ο Πουμιάθων μαζί με τους υπόλοιπους Κύπριους βασιλείς του έστειλε στρατό. Ο ίδιος, λόγω της φοινικής καταγωγής του, δεν συμμετείχε στην πολιορκία. Αυτό δυσαρέστησε τον Αλέξανδρο ο οποίος αφαίρεσε από το βασίλειο του τη Ταμασσό και τη δώρισε στο βασίλειο της Σαλαμίνας.

Μετά τον θάνατο του Αλεξάνδρου, το Κίτιο αναγκαστικά ενεπλάκη στον πόλεμο των διαδόχων και ο Πουμιάθων θανατώθηκε από τον Πτολεμαίο, ο οποίος κατάργησε τη βασιλεία και προσάρτησε την Κύπρο στο βασίλειό του.
Χάαπαβεσι

96px|θυρεός|left
140px|τοποθεσία|right
Το Χάαπαβεσι (Haapavesi) είναι δήμος της Φινλανδίας.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα Ούλου. Ο δήμος έχει πληθυσμό 7.818 κατοίκων και καλύπτει έκταση 1.085,79 τετραγωνικών χιλιομέτρων, από τα οποία 38,14 είναι νερό. Η πληθυσμιακή πυκνότητα είναι 7,2 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδική. 

Το Χάαπαβεσι είναι γνωστό για το φεστιβάλ παραδοσιακής μουσικής που διοργανώνει ετησίως.
Ιθώμη

Η Ιθώμη είναι βουνό και αρχαίο οχυρό στην περιοχή της Μεσσηνίας, στο νοτιοδυτικό τμήμα της Πελοποννήσου. Στους πρόποδες της Ιθώμης χτίστηκε τον 4ο αιώνα π.Χ. η αρχαία πόλη της Μεσσήνης, κοντά στην οποία βρίσκεται το σημερινό χωριό Μαυρομάτι.

Το οχυρό αποτελούνταν από αλλεπάλληλες κορυφές και οχυρωμένα διάσελα. Διατηρούνται ερείπια του οχυρωματικού περιβόλου της. Οχυρωμένη ήταν και η από νότου πρόσβαση στην ακρόπολη. Στην ψηλότερη κορυφή (ύψος 800 μ. περίπου), βρίσκεται σήμερα το παλιό μοναστήρι της Παναγίας Βουλκάνου.. Ο χώρος εκεί είναι σχετικά ομαλός και εκτεταμένος ώστε θα μπορούσε να κατοικηθεί, αν και μόνο σε εξαιρετικά δυσμενείς περιστάσεις, λόγω της δύσκολης πρόσβασης (για τον ίδιο λόγο εγκαταλείφθηκε και η παλιά μονή Βουλκάνου, αργότερα). Στο μονοπάτι προς την κορυφή της Ιθώμης, έχουν παρατηρηθεί λείψανα υδαταγωγού και λαξεύματα στο βράχο, ίσως εκεί ήταν η κρήνη Κλεψύδρα που αναφέρει ο περιηγητής Παυσανίας (άλλοι υποστηρίζουν οτι η Κλεψύδρα είναι η σημερινή πηγή μέσα μέσα στο Μαυρομάτι).

Το βουνό ήταν αφιερωμένο στο Δία τον Ιθωμάτα, και στην κορυφή του υπήρχε ένα ιερό του με βωμό. Ο Παυσανίας αναφέρει πως οι Μεσσήνιοι διεκδικούσαν τη γέννηση και ανατροφή του Δία στον τόπο τους καθώς και οτι από την πηγή Κλεψύδρα έφερναν καθημερινά νερό στο ιερό της κορυφής. Εχει γίνει λόγος και για την ομοιότητα της λατρείας του Διός Ιθωμάτα με αυτή του αρκαδικού Λύκαιου Δία. Η ομοιότητα αυτή θυμίζει το περιστατικό που αναφέρει ο Κλήμης ο Αλεξανδρεύς, συγκεκριμένα την ανθρωποθυσία 300 αιχμαλώτων Λακεδαιμονίων, μεταξύ των οποίων ο βασιλιάς Θεόπομπος, από τον Μεσσήνιο επαναστάτη ήρωα Αριστομένη, κατά το Β΄ Μεσσηνιακό Πόλεμο.
Ράντσιλα

Η Ράντσιλα (Rantsila) είναι δήμος της Φινλανδίας.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα Ούλου. Ο δήμος έχει πληθυσμό 2.020 κατοίκων (2008) και καλύπτει έκταση 746,64 τετραγωνικών χιλιομέτρων, από τα οποία 14,41 είναι νερό. Η πληθυσμιακή πυκνότητα είναι 2,76 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδικά.

Κατά τον Φινλανδικό Πόλεμο (1808-1809), που έληξε με την εκχώρηση της Φινλανδίας στη Ρωσία(εκ μέρους της Σουηδίας), η τελευταία μάχη ανάμεσα στα Ρωσικά και Σουηδο-Φινλανδικά στρατεύματα δόθηκε στο χωριό Κέραλα της Ραντσίλα. Στο κέντρο του δήμου έχει ανεγερθεί ένα άγαλμα του Φινλανδού στρατηγού Γιόχαν Όγκουστ Σάντελς.

O δήμος συγχωνεύθηκε διοικητικά με τους δήμους Κέστιλα, Πίιπολα και Πούλκιλα στις 01-01-2009 και ο νεοσυσταθείς δήμος ονομάζεται Σιίκαλατβα.
JDBC

Η Συνδετικότητα Βάσης Δεδομένων JAVA (Java Database Connectivity, συντ.:JDBC) είναι μία διεπαφή προγραμματισμού εφαρμογών (API) για την γλώσσα προγραμματισμού Java η οποία ορίζει πώς ένας χρήστης μπορεί να έχει πρόσβαση σε μια βάση δεδομένων. Παρέχει συναρτήσεις για εξαγωγή, πρόσθεση, ανανέωση ή διαγραφή δεδομένων σε μια βάση. 

H πλατφόρμα 2 της Java, Standard έκδοση 1.4 (J2SE) εμπεριέχει την Συνδετικότητα Βάσης Δεδομένων (JDBC) 3.0 API μαζί με την υλοποίηση αναφοράς της γέφυρας JDBC-to-ODBC, επιτρέποντας συνδέσεις σε ODBC προσβάσιμες πηγές δεδομένων στο περιβάλλον της JVM. Αυτή η γέφυρα είναι πρωτογενής κλειστός κώδικας (όχι Java), και μόνο κατάλληλος για πειραματισμό και για συνθήκες στις οποίες κανένας άλλος οδηγός δεν είναι διαθέσιμος.


Κατηγορία:Java
Ευαγόρας Β΄

Ο Ευαγόρας Β΄ ήταν Έλληνας βασιλιάς της αρχαίας Σαλαμίνας στην Κύπρο από το 360 π.Χ. έως το 351 π.Χ..

Ήταν γιος ή εγγονός του Ευαγόρα Α' και αδελφός ή γιος του Νικοκλή, τον οποίο και διαδέχτηκε. Ακολούθησε φιλοπερσική πολιτική και αρνήθηκε να συμμετάσχει στην Ιωνική επανάσταση, στην οπόια πήραν μέρος όλες οι κυπριακές πόλεις με αρχηγό τον Ονήσιλο, οπότε ο λαός επαναστάτησε και ανακήρυξε βασιλιά τον Πνυταγόρα, εξορίζοντας τον Ευαγόρα. Ο Ευαγόρας κατέφυγε στην αυλή του Πέρση βασιλιά, με τη βοήθεια του οποίου επέστρεψε στην Κύπρο και πολιόρκησε την Σαλαμίνα. Ο Πνυταγόρας με δόλο κατάφερε να κάνει τον Ευαγόρα να πέσει στη δυσμένεια του Πέρση βασιλιά και να επιστρέψει στα Σούσα. Ο Ευαγόρας ανέλαβε σατράπης της Σιδώνας, αλλά η βασιλεία του ήταν σύντομη, αφού και εκεί ο λαός επαναστάτησε. Έτσι, ο Ευαγόρας κατέφυγε στην Κύπρο, όπου συνελήφθη, καταδικάστηκε σε θάνατο και εκτελέστηκε.
Dil Se

Dil Se (Χίντι: दिल से, Ούρντου: دل سے, μετάφραση: "Από Καρδιάς") είναι μια Ινδική ταινία του 1998 σε σενάριο και σκηνοθεσία του Μάνι Ρατνάμ. Στην ταινία που προβλήθηκε μεταγλωττισμένη και στις γλώσσες Ταμίλ και Τελούγκου πρωταγωνιστούν οι Σαρούκ Χαν, Μανίσα Κοϊράλα και Πράιτι Ζίντα. 

Τα γυρίσματα που έγιναν σε Κασμίρ, Άσαμ, Νέο Δελχί και Μπουτάν κράτησαν 55 ημέρες. Ο διευθυντής φωτογραφίας Σαντός Σιβάν κέρδισε για τη δουλειά του βραβείο, ενώ η μουσική του Α. Ρ. Ραχμάν βραβεύτηκε επίσης. Η ταινία έγινε μετά την προβολή της η πρώτη Ινδική παραγωγή που μπήκε στις 10 πρώτες θέσεις του Βρετανικού box-office.
Πυχαγιάρβι

Το Πυχαγιάρβι (1993 – 1995 Πυχασάλμι) είναι δήμος και πολίχνη της Φινλανδίας.

Βρίσκεται στη Βόρεια Οστροβόθνια, και υπάγεται στο διοικητικό διαμέρισμα Όουλου. Το Πυχαγιάρβι ιδρύθηκε το 1866, παίρνοντας το όνομά του από τη Λίμνη Πυχαγιάρβι, ενώ αναγνωρίστηκε επίσημα ως πόλη τον Ιανουάριο του 1993. Τα δυο άλλα κέντρα πληθυσμού του δήμου είναι το Πυχασάλμι και το Ρουοτάνεν.

Στο Πυχαγιάρβι βρίσκεται το ορυχείο Πυχασάλμι, το οποίο είναι το βαθύτερο ορυχείο της Ευρώπης.

Από το Πυχαγιάρβι καταγόταν ο Μάτι Γιουχάνι Σαάρι, γνωστός για τη δολοφονία 10 φοιτητών του Καουχαγιόκι, και τη μετέπειτα αυτοκτονία του, στις 23 Σεπτεμβρίου του 2008.
Ρεϊσγιάρβι

To Ρεϊσγιάρβι (Reisjärvi) είναι δήμος της Φινλανδίας.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα ’Οουλου. Ο δήμος έχει πληθυσμό 3.162 κατοίκων (2003) και καλύπτει έκταση 502,33 τετραγωνικών χιλιομέτρων, από τα οποία 25,52 είναι νερό. Η πληθυσμιακή πυκνότητα είναι 6,6 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδική.

Ο δήμος αποτελείται από 14 χωριά, με κέντρο το χωριό Κεσκούστα. Διακρίνεται για τις λίμνες, μικρές γέφυρες και ποτάμια που υπάρχουν στην περιοχή.
Πάπας Ονώριος Α΄

Ο Πάπας Ονώριος Α΄ ("Papa Onorio I", ... - 12 Οκτωβρίου 638) ήταν Πάπας από τις 27 Οκτωβρίου του 625 έως το θάνατό του το 638.

Ο Ονώριος, σύμφωνα με το "Liber Pontificalis", προερχόταν από την Καμπανία (Ιταλία) και ήταν γιος του ύπατου Πετρώνιου. Έγινε Πάπας δύο ημέρες μετά το θάνατο του προκατόχου του, Βονιφάτιου Ε΄. Ο εορτασμός της Υψώσεως τουΤιμίου Σταυρού λέγεται ότι καθιερώθηκε κατά τη διάρκεια της παποσύνης του, η οποία σηματοδοτήθηκε επίσης από σημαντική ιεραποστολική δράση. Μεγάλο μέρος αυτής επικεντρώθηκε στην Αγγλία, ειδικά στο Ουέσσεξ. Κατάφερε επίσης να ευθυγραμμίσει τις ιρλανδικές εορτές του Πάσχα με την υπόλοιπη Καθολική Εκκλησία.

Ο Ονώριος συμμετείχε στις πρώτες συζητήσεις σχετικά με το δόγμα του Μονοθελητισμού, που δίδασκε ότι ο Χριστός έχει μόνο μία ενέργεια και θέληση, σε αντίθεση με τη διδασκαλία ότι έχει δύο ενέργειες και θελήσεις, ανθρώπινη και θεϊκή. O Πατριάρχης Κωνσταντινουπόλεως Σέργιος Α' έγραψε μία αρχική επιστολή που ενημέρωνε τον Ονώριο για την αμφισβήτηση του Μονοθελητισμού, ζητώντας από τον Ονώριο να υποστηρίξει μία θέση που δεν θα απειλεί την ενότητα της Εκκλησίας με συζητήσεις και διαμάχες σχετικά με το αν ο Χριστός έχει μία ή δύο ενέργειες. Ο Σέργιος πρόσθεσε ότι το δόγμα των δύο ενεργειών θα μπορούσε να οδηγήσει στη λανθασμένη πεποίθηση ότι ο Χριστός έχει δύο αντιφατικές θελήσεις. Η απάντηση του Πάπα Ονώριου το 635 υποστήριξε αυτή την άποψη ότι όλες οι συζητήσεις θα πρέπει να σταματήσουν και συμφώνησε ότι ο Ιησούς δεν έχει δύο αντιφατικές θελήσεις, αλλά μία θέληση, αφού ο Ιησούς δεν έλαβε την ανθρώπινη φύση που μολύνθηκε από την πτώση του Αδάμ, αλλά την ανθρώπινη φύση όπως υπήρχε πριν από την πτώση του Αδάμ.

Προφανώς αντιλήφθηκε την άνοδο του Ισλάμ και θεώρησε ότι οι αρχές της νέας θρησκείας μοιάζουν πολύ με εκείνες του Άρειου.
Ιταλική Αρχαιολογική Σχολή Αθηνών

Ο [[Δίσκος της Φαιστού]] που βρέθηκε κατά τη διάρκεια των ιταλικών ανασκαφών στο [[Μινωικός πολιτισμός|μινωικό]] παλάτι
Η Ιταλική Αρχαιολογική Σχολή Αθηνών (ιταλ.:"Scuola Archeologica Italiana di Atene", αρκτ.: "SAIA") είναι ένας οργανισμός που εποπτεύει και συντονίζει αρχαιολογικές αποστολές στην Ελλάδα, οι οποίες αναπτύσσονται από ιταλικά πανεπιστήμια και ερευνητικά κέντρα.
Ουταγιάρβι

To Ουταγιάρβι (Utajärvi) είναι δήμος της Φινλανδίας.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα ’Οουλου. Ο δήμος έχει πληθυσμό 3.263 κατοίκων (2003) και καλύπτει έκταση 1.736 τετραγωνικών χιλιομέτρων, από τα οποία 63,67 είναι νερό. Η πληθυσμιακή πυκνότητα είναι 2 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδική.

Μέρος του δήμου καλύπτει η περιοχή Ροκούα, που αποτελεί δημοφιλή καλοκαιρινό και αθλητικό θέρετρο.
Ταϊβαλκόσκι

|thumb|200px|right|Το σπίτι όπου πέρασε τα παιδικά του χρόνια ο Κάλλε Παατάλο.
To Ταϊβαλκόσκι (Taivalkoski) είναι δήμος της Φινλανδίας.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα ’Οουλου. Ο δήμος έχει πληθυσμό 4.869 κατοίκων (2003) και καλύπτει έκταση 2.657.50 τετραγωνικών χιλιομέτρων, από τα οποία 200.88 είναι νερό. Η πληθυσμιακή πυκνότητα είναι 2 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδική.

Από το Ταϊβαλκόσκι καταγόταν ο διάσημος συγγραφέας Κάλε Πάαταλο.
Ρουαγιάν

300px|thumb|right
Η Ρουαγιάν (Γαλλικά: "Royan") είναι γαλλική πόλη και κοινότητα (commune), που ανήκει στο νομό Σαράντ-Μαριτίμ, της περιοχής της Νέας Ακουιτανίας. Διαθέτει περίπου 17 000 κατοίκους και βρίσκεται στο δυτικό τμήμα της Γαλλίας, σε απόσταση 500 χιλιομέτρων από το Παρίσι.
Κιχλίδες

thumb|right|150px| Πτερόφυλλον το σκαλικόν (Pterophyllum scalare)
Οι Κιχλίδες ("Cichlidae") αποτελούν μεγάλη οικογένεια ψαριών των γλυκών νερών κυρίως των τροπικών χωρών που μοιάζουν πολύ με τις πέρκες. Ζουν σε λίμνες και ποταμούς της Αφρικής, της Μέσης Ανατολής, της Ινδίας και της τροπικής Αμερικής. Οι Κιχλίδες είναι ψάρια σαρκοφάγα ή φυτοφάγα και μερικά είδη αυτών παρουσιάζουν κατά την αναπαραγωγή εμφανείς σεξουαλικές διαφορές, (αρσενικά - θηλυκά), που εξαφανίζονται στη συνέχεια.

Κάποια είδη του γένους «Τιλάπια» (Tilapia) αποτελούν σημαντικό είδος ιχθυοτροφίας για τον εμπλουτισμό των αφρικανικών λιμνών και κάλυψη αναγκών της τοπικής διατροφής των παρόχθιων αφρικανικών λαών και όχι μόνο.

Οι τιλαπίες αυξάνονται σχετικά γρήγορα, πολλαπλασιάζονται σε ηλικία 10 – 11 μηνών όπου το μήκος τους φθάνει τα 20 εκ. και το βάρος τους τα 150 γρ. Χαρακτηριστικά είδη του γένους αυτού είναι η «Τιλάπια η νειλοτική», (Tilapia nilotica), που απαντά στον Νείλο, η «Τιλάπια η γαλιλαία», (Tilapia galilea), που απαντά στη Μέση Ανατολή, και η «Τιλάπια η μακρόχειρ» (Tilapia macrochir), που όλα τρέφονται με μικρότερα ψάρια, ενώ τα θηλυκά αυτών επωάζουν τ΄ αυγά τους μέσα στο στόμα τους. Αντίθετα τα είδη «Τιλάπια η ζίλλειος» (Tilapia zilli), και «Τιλάπια η μελανόπλευρος», (Tilapia melanopleura), είναι χορτοφάγα και τα θηλυκά δεν επωάζουν τ΄ αυγά τους με τον παραπάνω τρόπο.

Στην οικογένεια των Κιχλίδων ανήκουν και πολλά είδη περιζήτητα για οικιακά ενυδρεία, όπως το είδος «Πτερόφυλλον το σκαλικόν», (Pterophyllum scalare) που φέρει στο σώμα του τρεις χαρακτηριστικές κάθετες μαύρες ραβδώσεις, (μία στο κεφάλι, μία περί τα στηθικά πτερύγια και μία μεγάλη που καταλήγει στις πίσω άκρες του ραχιαίου και κοιλιακού πτερυγίων), κάνοντάς το πολύ διακοσμητικό ψάρι.

Άλλα γένη της οικογένειας των Κιχλιδών είναι ο «Γεωφάγος», (Geophagus), ο «Ήρως», (Heros), η «Κίχλη», (Cichla), ο «Λαμπρολόγος» , (Lamprologus), η «Παρατιλάπια», (Paratilapia), κ.ά.
Νικοκρέων

Ο Νικοκρέων , (330 π.Χ. - 311/310 π.Χ. ), ήταν ο τελευταίος βασιλιάς της αρχαίας Σαλαμίνας στην Κύπρο.
Τριάκοντα Τύραννοι

Οι Τριάκοντα Τύραννοι συνιστούσαν μια ολιγαρχική κατοχική κυβέρνηση τριάντα ατόμων, η οποία διαδέχτηκε την αθηναϊκή δημοκρατία μετά το τέλος του Πελοποννησιακού Πολέμου. Διήρκεσε 8 μήνες, το 404 π.Χ.

Τον τρόπο αυτό διακυβέρνησης επέβαλε στους Αθηναίους ο Σπαρτιάτης στρατηγός Λύσανδρος μετά την παράδοση της πόλης, την οποία διαπραγματεύτηκε ένας από τους μελλοντικούς τυράννους, ο Θηραμένης. Η Εκκλησία του Δήμου προέβαλε αντίσταση, ωστόσο με τη βοήθεια μιας σπαρτιατικής φρουράς που εγκαταστάθηκε στην πόλη οι Τριάκοντα, με τον Κριτία επικεφαλής, εγκαθίδρυσαν ένα καθεστώς τρόμου, το οποίο διατήρησε στο ακέραιο τα πολιτικά δικαιώματα μοναχά 3.000 ατόμων, μέλη της δικής τους παράταξης. Οι αντίπαλοί τους μπορούσαν να βρουν ξαφνικά τον θάνατο χωρίς να προηγηθεί δίκη. Εκείνοι που αντιστάθηκαν στην εξέλιξη αυτή των πραγμάτων εξοντώθηκαν χωρίς οίκτο, ανάμεσά τους κι ο ίδιος ο Θηραμένης που εξαναγκάστηκε να πιει κώνειο. Τον Ιανουάριο του 403 π.Χ., μετά από επτά ή οκτώ μήνες στην εξουσία, οι Τριάκοντα εκδιώχθηκαν από τον Θρασύβουλο προς μεγάλη ανακούφιση των κατοίκων.
Ορυχείο Πυχασάλμι

μικρογραφία|δεξιά|Ορυχείο Πυχασάλμι
Το ορυχείο Πυχασάλμι (Pyhäsalmen kaivos) είναι το βαθύτερο ορυχείο μετάλλου στην Ευρώπη, με βάθος 1.444 μέτρων. Βρίσκεται στο δήμο Πυχαγιάρβι της Φινλανδίας, στη Βόρεια Οστροβόθνια, στο διοικητικό διαμέρισμα Όουλου. Το εξορυσσόμενο μετάλλευμα περιέχει ψευδάργυρο (Zn), χαλκό (Cu), άργυρο (Ag) και χρυσό (Au).

Τα κυριότερα ορυκτά με οικονομική σημασία που ανευρίσκονται σε αυτό είναι ο γαληνίτης, ο αρσενοπυρίτης, ο χαλκοπυρίτης, ο μαγνητίτης, ο μαρκασίτης, ο σφαλερίτης και ο μολυβδαινίτης.

Το ορυχείο άνοιξε την 1 Μαρτίου του 1962 και καθώς ανακαλύπτονταν νέα κοιτάσματα μεταλλευμάτων, γινόταν όλο και βαθύτερο, φτάνοντας στο βάθος των 1.444 μέτρων το 2001. Μέχρι το 2003 είχαν εξορυχθεί 38,2 εκατομμύρια τόνοι μεταλλευμάτων με απόδοση 1,2% χαλκό, 3,1% ψευδάργυρο, 14,6 γραμμάρια αργύρου και 0,46 γραμμάρια χρυσού ανά τόνο. Εκτιμάται ότι υπάρχουν ακόμη 15,6 εκατομμύρια τόννοι μεταλλεύματος διαθέσιμα προς εκμετάλλευση.

Στο ορυχείο υπάρχει επίσης η βαθύτερη σάουνα του κόσμου, 1440 μέτρα υπό το έδαφος.
Αγγελική Λαΐου

Η Αγγελική Λαΐου (6 Απριλίου 1941 - 11 Δεκεμβρίου 2008) ήταν Ελληνίδα καθηγήτρια και ακαδημαϊκός. Υπήρξε η δεύτερη γυναίκα που εξελέγη μέλος της Ακαδημίας Αθηνών, μετά την Γαλάτεια Σαράντη και πριν την Κική Δημουλά.
Πάπας Σεβερίνος

Ο Πάπας Σεβερίνος ("Papa Severino", θάν. 2 Αυγούστου 640) ήταν Πάπας Ρώμης το 640.

Ήταν Ρωμαίος, γιος κάποιου Αβιένου. Εκλέχτηκε τρεις ημέρες μετά τον θάνατo του προκατόχου του το 638 και αμέσως στάλθηκαν απεσταλμένοι στην Κωνσταντινούπολη, για να επικυρώσουν την εκλογή του τον Οκτώβριο του 638. Ωστόσο ο βυζαντινός αυτοκράτορας Ηράκλειος, αντί να αποδεχθεί την εκλογή, διέταξε τον Σεβερίνο να υπογράψει την "Έκθεση", μια μονοθελητική διακήρυξη πίστης. Όταν ο Σεβερίνος αρνήθηκε, απομακρύνθηκε από την Αγία Έδρα για περίπου δύο χρόνια, κατά τη διάρκεια των οποίων ο Ηράκλειος ο και ο Ισαάκ ο έξαρχος καταδυνάστευσαν το Λατεράνο. Επέστρεψε στη θέση του στις 28 Μαΐου του 640, αλλά πέθανε στις 2 Αυγούστου του ίδιου έτους.
Πάπας Βενέδικτος Α΄

Ο Πάπας Βενέδικτος Α΄ διετέλεσε Πάπας Ρώμης από τις 2 Ιουνίου του 575 έως τις 30 Ιουλίου του 579.

Ο πατέρας του ονομαζόταν Βονιφάτιος και αποκαλούνταν από τους Έλληνες Βονόσος. Οι επιδρομές των Λομβαρδών καθιστούσαν ιδιαίτερα δυσχερή την επικοινωνία με τη Βυζαντινή Αυτοκρατορία, η οποία είχε το προνόμιο έγκρισης των εκλεγμένων Πάπων. Γι' αυτό υπάρχει κενό σχεδόν εννέα μηνών μεταξύ του θανάτου του Πάπα Ιωάννη Γ΄ και της άφιξης της αυτοκρατορικής έγκρισης της εκλογής του Πάπα Βενέδικτου στις 2 Ιουνίου του 575. Η παποσύνη του Βενέδικτου διήρκεσε 4 χρόνια, 1 μήνα και είκοσι οκτώ ημέρες.

Ο Βενέδικτος υποσχέθηκε ένα κτήμα, το Μάσα Βενέρις, στην περιοχή του Μιντούρνου, στον ηγούμενο Στέφανο του Αγίου Μάρκου «κοντά στα τείχη του Σπολέτου». Πείνα που ακολούθησε τις καταστροφές των Λομβαρδών, και από τα λίγα που περιγράφονται για το Βενέδικτο στο "Liber Pontificalis", προκύπτει ότι πέθανε στο μέσο της προσπάθειας του να αντιμετωπίσει τα προβλήματα αυτά. Τάφηκε στον προθάλαμο του σκευοφυλακίου της παλιάς Βασιλικής του Αγίου Πέτρου. Σε μία τελετή το Δεκέμβριο, χειροτόνησε δεκαπέντε ιερείς, τρεις διακόνους και εικοσιένα επισκόπους.

Λιγοστές καταγραφές των πεπραγμένων του πάπα Βενέδικτου εκτός της Ρώμης, τα οποία θα μπορούσαν να φωτίσουν περισσότερο την περίοδο της Παποσύνης του διασώζονται. Λόγω μάλιστα των καταστροφών που προκλήθηκαν από τους Λομβαρδούς στην Ιταλία, είναι πιθανόν οι καταγραφές αυτές να ήταν περιορισμένες.

Υπάρχουν δεκαέξι πάπες, καθώς και δύο αντίπαπες με το όνομα Βενέδικτος. Μερικοί πιθανόν να πήραν την ονομασία τους από αυτόν τον πάπα, αλλά οι περισσότεροι από τον άγιο Βενέδικτο εκ Νουρσίας, ιδρυτή του τάγματος των Βενεδικτίνων.
World of Warcraft

Το World of Warcraft (ή αλλιώς WoW) είναι MMORPG που σχεδιάστηκε από την Blizzard Entertainment και κυκλοφόρησε στις 23 Νοεμβρίου του 2004 στη βόρεια Αμερική και στις 11 Φεβρουαρίου 2005 στην Ευρώπη. Διαδραματίζεται στο σύμπαν μεσαιωνικής φαντασίας του "Warcraft", το Azeroth, όπως αυτό παρουσιάστηκε για πρώτη φορά στο βιντεοπαιχνίδι στρατηγικής "Warcraft Orcs & Humans" (1994).

Με περισσότερους από 12 εκατομμύρια συνδρομητές, το World of Warcraft είναι αυτή την περίοδο το μεγαλύτερο MMORPG στον κόσμο σε αριθμό συνδρομητών, και κάτοχος του ρεκόρ Γκίνες για το πιο δημοφιλές MMORPG.

Στο "World of Warcraft" υπάρχουν 2 αντίπαλες παρατάξεις (τα λεγόμενα factions), η Horde και η Αlliance. Στην Horde ανήκουν οι εξής φυλές: Orcs, Trolls, Undeads (ή αλλιώς Forsakens), Blood Elves και Taurens Goblins, ενώ στην Alliance ανήκουν οι φυλές Humans, Dwarves, Gnomes, Night Elves Draenei Worgens. Η επιλογή της φυλής από τον παίκτη καθορίζει την παράταξη στην οποία ανήκει ο χαρακτήρας του και την περιοχή στην οποία ξεκινούν οι περιπέτειες του. Αρχικά το World Of Warcraft (2004) επέτρεπε στον παίκτη να δημιουργήσει χαρακτήρα επιλέγοντας από 8 φυλές, αλλά η επέκταση The Burning Crusade αύξησε τον αριθμό των διαθέσιμων φυλών σε 10 με την ενσωμάτωση των Blood Elves και των Draenei. Κατά τη δημιουργία του χαρακτήρα τους οι παίκτες επιλέγουν ένα από τα εξής classes: druid (δρυΐδης), hunter (κυνηγός), mage (μάγος), paladin (ιππότης), priest (ιερέας), rogue (περιπλανητής), shaman (σαμάνος), warlock (μάγος δαιμόνων) και warrior (πολεμιστής). Ωστόσο, η επιλογή του class εξαρτάται άμεσα από τη φυλή, διότι δεν είναι όλα τα classes διαθέσιμα για κάθε φυλή. Για παράδειγμα, μόνο orcs, trolls, Tauren και Draenei μπορούν να γίνουν shaman, ενώ ο ρόλος του paladin προορίζεται για blood elves, Draenei, dwarves και humans. Το Wrath of the Lich King προσθέτει ένα ακόμη class, τον death knight (ιππότης θανάτου) αλλά μόνο για χαρακτήρες επιπέδου τουλάχιστον 55.
Εμίλ Μποκ

thumb|Ο Εμίλ Μποκ.
O Εμίλ Μποκ (Emil Boc) είναι πολιτικός από τη Ρουμανία. Το 2004 εξελέγη δήμαρχος της μεγαλύτερης πόλης της Τρανσυλβανίας, Κλουζ-Ναπόκα (Cluj-Napoca). Το Δεκέμβριο του 2008 διορίστηκε πρωθυπουργός έπειτα από την παραίτηση του εντολοδόχου πρωθυπουργού, Τεοντόρ Στολόγιαν. Είναι αρχηγός του Δημοκρατικού Φιλελεύθερου Κόμματος (PDL) του Τραϊάν Μπασέσκου.. Η σύζυγός του (από το 1994) Οάνα, είναι καθηγήτρια πανεπιστημίου και έχουν δύο κόρες.
Ντάνιελ Κέλμαν

Ο Ντάνιελ Κέλμαν (γερμανικά:Daniel Kehlmann) είναι Γερμανός συγγραφέας.
Πάπας Βενέδικτος Β΄

Ο Πάπας Βενέδικτος Β΄ ("Papa Benedetto II", 635 – 8 Μαΐου 685) διετέλεσε Πάπας Ρώμης από τις 26 Ιουνίου του 684, έως τις 8 Μαΐου του 685.

Διαδέχθηκε τον Πάπα Λέοντα Β΄. Αν και εξελέγη το 683, δεν ενθρονίστηκε πριν το 684, καθώς η έγκριση της εκλογής του από τον βυζαντινό αυτοκράτορα Κωνσταντίνο Δ' έφτασε λίγους μήνες μετά την εκλογή. Με βάση το "Liber Diurnus Romanorum Pontificum", απέκτησε ένα διάταγμα από τον αυτοκράτορα, το οποίο είτε καταργούσε τις εγκρίσεις των εκλεγμένων Πάπων, είτε καθιστούσε δυνατόν να γίνονται από τον έξαρχο της Ραβέννα. Αυτό έδωσε την εξουσία επικύρωσης των παπικών εκλογών απευθείας την Εκκλησία και το λαό της Ρώμης. Ο Βενέδικτος συμβολικά υιοθέτησε τους δύο γιους του αυτοκράτορα, τον Κωνσταντίνο και τον Ηράκλειο.

Για να συνδράμει στην αντιμετώπιση του Μονοθελητισμού, προσπάθησε να εξασφαλίσει τις εκλογές των επισκόπων της Χισπάνια με βάση τις διατάξεις της Τρίτης Σύνοδου της Κωνσταντινούπολης, το 678, και να προκαλέσει την υποβολή των διαταγμάτων του Μακαρίου, επισκόπου της Αντιόχειας, που είχε καθαιρεθεί.

Ανακινήσεις πολυάριθμων εκκλησιών της Ρώμης έχουν καταγραφεί την περίοδο της Παποσύνης του Βενέδικτου, η οποία διήρκεσε λιγότερο από ένα χρόνο.

Ήταν, με βάση έναν χρονικογράφο του 15ου αιώνα, απόγονος της ρωμαϊκής οικογένειας Σαβέλι. Η πληροφορία αυτή ωστόσο δεν τεκμηριώνεται με έγγραφα και είναι ελάχιστα αξιόπιστη.
Ευρωπαϊκό πρωτάθλημα χειροσφαίρισης γυναικών

To Ευρωπαϊκό πρωτάθλημα χειροσφαίρισης γυναικών αποτελεί τη σημαντικότερη διοργάνωση της γυναικείας χειροσφαίρισης σε ευρωπαϊκό επίπεδο. Διεξάγεται κάθε δύο χρόνια από το 1994. Στον πιο πρόσφατο τελικό, στις 16 Δεκεμβρίου του 2012, ο οποίος διεξήχθη στη Σερβία, νικήτρια αναδείχθηκε το Μαυροβούνιο, επικρατώντας της Νορβηγίας με 34-31 στην παράταση. Η Ουγγαρία νίκησε τη Σερβία με 41-38 στην παράταση και κατέκτησε την τρίτη θέση και το χάλκινο μετάλλιο.
Όουλουγιοκι

250px|thumb
Ο Όουλουγιοκι (Oulujoki) είναι ποταμός στο διοικητικό διαμέρισμα Όουλου, στη Φινλανδία. Πηγάζει από τη λίμνη Όουλουγιαρβι και η λεκάνη απορροής του καλύπτει μέρος του διοικητικού διαμερίσματος. Χύνεται στη Βαλτική Θάλασσα, στο Όουλου. Η εκβολή του ποταμού βρίσκεται το λιμάνι του Όουλου.

Ο Όουλουγιοκι έχει μήκος 107 χιλιομέτρων, με πλάτος πηγών 122 μέτρων, και συνολική έκταση λεκάνης 22.600 τετραγωνικών χιλιομέτρων.
Όουλουγιαρβι

H Όουλουγιαρβι ή Ούλουγιαρβι (Φινλανδικά: "Oulujärvi", : ['ou.lu,jær.ʋi], Σουηδικά: Ule träsk) είναι λίμνη στη Φινλανδία. Βρίσκεται στο διοικητικό διαμέρισμα Όουλου, και με συνολική έκταση 887 τετραγωνικών χιλιομέτρων είναι η 5η μεγαλύτερη λίμνη της χώρας. Η λίμνη είναι επίσης γνωστή με το όνομα «θάλασσα Καινούου», και περιβάλλεται από τους δήμους:Βαάλα, Παλτάμο και Καγιαάνι. To μέσο βάθος της λίμνης είναι 7 μέτρα, ενώ το μέγιστο 38 μέτρα.

Από την Όουλουγιαρβι πηγάζει ο Οουλουγιόκι, που χύνεται στο Βοθνικό κόλπο.
Μπλε φεγγάρι

Το «μπλε φεγγάρι» στις [[31 Αυγούστου]] [[2012]], όπως φάνηκε από το [[Γουαγιακίλ]] του [[Ισημερινός (χώρα)|Ισημερινού]]

Μπλε φεγγάρι αποκαλείται η επιπρόσθετη πανσέληνος που είναι δυνατό να συμβεί στη διάρκεια είτε ενός ημερολογιακού μήνα (συνήθης ορισμός στις μέρες μας) είτε μιας εποχής του έτους (παλαιότερος ορισμός). Ο όρος δεν αναφέρεται στο χρώμα του φεγγαριού, αν και το φεγγάρι δύναται υπό κατάλληλες συνθήκες της γήινης ατμόσφαιρας να φαίνεται γαλαζωπό.

Το χρονικό διάστημα μεταξύ δύο διαδοχικών πανσελήνων είναι κατά μέσο όρο περίπου 29,53 ημέρες και υπάρχουν περίπου 365,24 ημέρες σε ένα τροπικό έτος. Επομένως υπάρχουν περίπου 12,37 πανσέληνοι σε ένα τροπικό έτος, το οποίο σημαίνει ότι τα περισσότερα έτη έχουν 12 πανσελήνους αλλά κάθε 2 ή 3 έτη έχουν 13. Αυτή η «επιπλέον» πανσέληνος πέφτει, φυσικά, σε μία από τις τέσσερις εποχές του έτους και έτσι η εποχή εκείνη έχει 4 πανσελήνους αντί για 3. Η "τρίτη" πανσέληνος εκείνης της εποχής, που πέφτει πολύ νωρίς για την εποχή της, ονομάζεται «μπλε φεγγάρι» και είναι εμβόλιμη κατά τρόπο ώστε το τέλος της εποχής να σηματοδοτείται από την τέταρτη πανσέληνο κι έτσι να διορθώνεται το σφάλμα.

Ωστόσο, εξαιτίας μιας παρερμηνίας του παραπάνω ορισμού στο αμερικανικό περιοδικό ερασιτεχνικής αστρονομίας "Sky & Telescope" του Μαρτίου 1946"," την οποία επανέλαβε η δημοφιλής ραδιοφωνική εκπομπή "Stardate" τον Ιανουάριο του 1980, ο ορισμός που επικράτησε τις τελευταίες δεκαετίες είναι ότι «μπλε φεγγάρι» αποκαλείται η δεύτερη πανσέληνος που (ενδεχομένως) συμβεί κατά τη διάρκεια ενός ημερολογιακού μήνα, χωρίς πλέον καμία αναφορά στην εποχή του έτους. Πράγματι, εφόσον το χρονικό διάστημα μεταξύ δύο διαδοχικών πανσελήνων είναι κατά μέσο όρο περίπου 29,53 ημέρες ενώ ένας ημερολογιακός μήνας δύναται να έχει 30 ή και 31 ημέρες, συμβαίνει κατά καιρούς (κάθε 2 με 3 έτη) να πέφτουν δύο πανσέληνοι μέσα στον ίδιο μήνα, η μία κοντά στην αρχή και η άλλη κοντά στο τέλος του.

Ο όρος έχει και μεταφορική σημασία, η οποία τονίζει τη σπανιότητα ενός φαινομένου. Χαρακτηριστική είναι η αγγλική έκφραση "«once in a blue moon»", που σημαίνει πως κάτι συμβαίνει πολύ σπάνια. Στο άλλο άκρο υπάρχει και μια πολύ κυριολεκτική σημασία καθώς ένα φεγγάρι μπορεί πράγματι να έχει χρώμα μπλε, εξαιτίας γήινων ατμοσφαιρικών διαταραχών. Πρόκειται για ένα πολύ σπάνιο φαινόμενο κατά το οποίο το φεγγάρι (όχι απαραίτητα πανσέληνος) φαίνεται στα μάτια του παρατηρητή γαλαζωπό εξαιτίας της ύπαρξης καπνού ή μορίων σκόνης στη γήινη ατμόσφαιρα. Κάτι τέτοιο παρατηρήθηκε μετά τις δασικές πυρκαγιές στη Σουηδία και τον Καναδά το 1950 και, αξιοσημείωτα, μετά την έκρηξη του ηφαιστείου Κρακατόα το 1883, που είχε ως επακόλουθο να εμφανίζεται το φεγγάρι μπλε για μια περίοδο δύο ετών.
Ύλιβιεσκα

Η Ύλιβιεσκα (Ylivieska) είναι δήμος και πολίχνη της Φινλανδίας.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα Όουλου. Ο δήμος έχει πληθυσμό 14.195 κατοίκων (2011) και καλύπτει έκταση 572,68 τετραγωνικών χιλιομέτρων, από τα οποία 4,47 είναι νερό. Η πληθυσμιακή πυκνότητα είναι 25 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδική. 

Η Ύλιβιεσκα είναι το κέντρο εμπορίου του νότιου Όουλου, και 66,1% των κατοίκων απασχολείται στις υπηρεσίες. 

Διοικητικά υπάγονται στο δήμο οι περιοχές Καλαγιοκιλάακσο και Πυχαγιοκιλάακσο, με πληθυσμό 90.000 κατοίκων.

Από την Ύλιβιεσκα καταγόταν ο Κυόστι Κάλλιο, 4ος πρόεδρος της Φινλανδίας.
Συνθήκη του Σενμπρούν (1809)

Με την ονομασία Συνθήκη του Σενμπρούν (1809), ή "Συνθήκη της Βιέννης (1809)" φέρεται η συνθήκη ειρήνης που συνομολογήθηκε στις 14 Οκτωβρίου 1809 στα Ανάκτορα Σενμπρούν της Βιέννης, από τα οποία πήρε και την ονομασία της.

Με τη συνθήκη αυτή τερματίστηκε ο τρίτος πόλεμος που διεξήγαγε ο Αυτοκράτορας της Αυστροουγγαρίας Φραγκίσκος Β´ με τον Ναπολέοντα Α´. Τη συνθήκη αυτή υποχρεώθηκε να συνομολογήσει ο Φραγκίσκος Β΄ μετά την ήττα που υπέστη και με αυτήν η Αυστρία απώλεσε περισσότερα από 100.000 τ.χλμ. έκτασης, που κατοικούνταν από περίπου 4 εκατομμύρια κατοίκους, ενώ απώλεσε επίσης τις κτήσεις της στη Δαλματία, χάνοντας έτσι τη θαλάσσια πρόσβαση στην Αδριατική, καθώς και κτήσεις στην Πολωνία.
Φίλιππος της Σουαβίας

Ο Φίλιππος της Σουαβίας (Παβία, "Philipp von Schwaben", 1177 - 21 Ιουνίου 1208) ήταν πρίγκιπας του Οίκου των Χοενστάουφεν, Βασιλιάς της Γερμανίας (1198-1208), Βασιλιάς της Αρλ (1197-1208) και Δούκας της Σουαβίας (1196-1208) ως αντίπαλος του Όθωνα Δ΄ της Αγίας Ρωμαϊκής Αυτοκρατορίας. Ο Φίλιππος της Σουαβίας ήταν ο πέμπτος και νεότερος γιος του Φρειδερίκου Α΄ Βαρβαρόσσα και της Βεατρίκης Α΄ της Βουργουνδίας, κόρης του Ρέτζιναλντ Γ΄, μικρότερος αδελφός του αυτοκράτορα Ερρίκου ΣΤ΄. Στην σύγκρουση που ξέσπασε όταν πέθανε ο Ερρίκος ΣΤ΄ της Αγίας Ρωμαϊκής Αυτοκρατορίας ανάμεσα στον Οίκο των Χοενστάουφεν και τον Οίκο των Γουέλφων, ήταν ο πρώτος Γερμανός βασιλιάς που δολοφονήθηκε.
Καισαριανή

Η Καισαριανή είναι αστική περιοχή και δήμος του Κεντρικού Τομέα Αθηνών, βρίσκεται τρία χιλιόμετρα ανατολικά του κέντρου της Αθήνας, σε 130 μέτρα υψόμετρο, στις ΒΔ πλαγιές του Υμηττού. Συνορεύει βόρεια με τους Δήμους Ζωγράφου και Αθηναίων, νότια με τον Δήμο Βύρωνα και Αθηναίων (Παγκράτι) και δυτικά πάλι με το Δήμο Αθηναίων. Ανατολικά βρίσκεται το βουνό Υμηττός. Η συνολική έκταση του Δήμου Καισαριανής, σήμερα, είναι 8.500 περίπου στρέμματα, από τα οποία τα 7.500 είναι ορεινή περιοχή και πράσινο και τα 1.000 κατοικημένοι και κοινόχρηστοι χώροι. Η πραγματική κατοικήσιμη έκταση είναι 780 περίπου στρέμματα. Η Καισαριανή έχει σχήμα τριγωνικό και καλή ρυμοτομία, με βάση την κεντρική λεωφόρο και τις άλλες οριζόντιες και κάθετες οδούς προς αυτή. Ο πληθυσμός της, σύμφωνα με την απογραφή του 2011, ήταν 26.370 κάτοικοι.
Ξανθίππη

Η Ξανθίππη (από τα αρχ.ελλην. "ξανθός" + "ίππος") ήταν στην αρχαία Αθήνα η σύζυγος του φιλοσόφου Σωκράτη και μητέρα των τριών γιων του, Λαμπροκλή, Σωφρονίσκου και Μενέξενου. Τα περισσότερα που είναι γνωστά για αυτή βασίζονται περισσότερο σε ιστορίες και φήμες, παρά σε γεγονότα.

Η Ξανθίππη πρέπει να ήταν αρκετά νεότερη του Σωκράτη, ίσως και κατά 40 έτη για να μπορεί να τεκνοποιεί, καθώς σε κάποια έργα περιγράφονται οι γιοι της ως αρκετά μικροί σε ηλικία, σε χρονική στιγμή κατά την οποία ο Σωκράτης θα πρέπει να ήταν περίπου 70 ετών.

Το όνομά της φανερώνει αριστοκρατική καταγωγή, καθώς και το γεγονός ότι ο πρώτος της γιος με το Σωκράτη ονομαζόταν Λαμπροκλής αντί για Σωφρονίσκος, το όνομα του πατέρα του Σωκράτη: υπήρχε αρχαίο έθιμο, σύμφωνα με το οποίο το πρώτο παιδί έπαιρνε το όνομά του από τον επιφανέστερο των δυο παππούδων του, συνεπώς η οικογένεια της Ξανθίππης ήταν ανώτερη κοινωνικά στην αθηναϊκή αριστοκρατία απ' ό,τι του Σωκράτη.

Η περιγραφή του Πλάτωνα στον "Φαίδωνα" για την Ξανθίππη υποδεικνύει μια αφοσιωμένη σύζυγο και μητέρα. Ο Ξενοφών στα "Απομνημονεύματά" του την περιγράφει με το ίδιο ύφος, αν και γι' αυτή παραπονιέται ο Λαμπροκλής (ωστόσο θα μπορούσε να είναι χαρακτηριστικό της εφηβείας του). Μονάχα στο "Συμπόσιο" του Ξενοφώντα εμφανίζεται ο ιστορικός Αντισθένης, μαθητής του Σωκράτη, να λέει στο δάσκαλό του πως η σύζυγός του είναι η πιο δύσκολη από όλες τις γυναίκες που υπάρχουν, ωστόσο αυτός απαντά ότι την επέλεξε για σύζυγό του ακριβώς γι' αυτό το πνεύμα αντιλογίας της.

Ο Αιλιανός επίσης την απεικονίζει ως στρίγγλα και ζηλιάρα στην περιγραφή ενός επεισοδίου, κατά το οποίο ποδοπατά μια μεγάλη ωραία πίτα που είχε στείλει στο Σωκράτη ο Αλκιβιάδης, ενώ ο Διογένης Λαέρτιος αφηγείται κι άλλες ιστορίες για την υποτιθέμενη χυδαιότητα των λόγων της Ξανθίππης, χωρίς όμως να αναφέρει κάποιες πηγές. 

Είναι χαρακτηριστικό ότι οι περιγραφές αυτές δεν προέρχονται από σύγχρονούς της συγγραφείς, αλλά σε μεταγενέστερα χρόνια, από Ρωμαίους. Σύμφωνα με αυτές τις ιστορίες, ο Σωκράτης ήξερε το χαρακτήρα της μέλλουσας γυναίκας του, αλλά ήθελε να εξασκήσει την υπομονή του, όπως επίσης και να αποκτήσει παιδιά, όντας σε μεγάλη ηλικία. Άλλο ένα επίσης ανέκδοτο για την ευέξαπτη Ξανθίππη τη θέλει να πετάει πάνω στο Σωκράτη ένα κανάτι με νερό, ο οποίος φημολογείται ότι απλά είπε: "Μετά τον κεραυνό έρχεται η βροχή".

Κατά συνέπεια, το όνομά της έφτασε να είναι συνώνυμο για ένα άτομο που γκρινιάζει και παραπονείται συνεχώς, ιδίως για μια στρίγγλα σύζυγο. Χαρακτηριστικό παράδειγμα σε αυτό αποτελεί ένα απόσπασμα από Το Ημέρωμα της Στρίγγλας του Σαίξπηρ, όπου ο Πετρούκιος συγκρίνει την Καίτη "με την Ξανθίππη του Σωκράτη και χειρότερα".

* Ο αστεροειδής 156 Ξανθίππη (156 Xanthippe), που ανακαλύφθηκε το 1875, πήρε το όνομά του από τη σύζυγο του Σωκράτη.
Ταν Μαλάκα

Ο Ταν Μαλάκα ("Tan Malaka", 2 Ιουνίου 1897 - 21 Φεβρουαρίου 1949) ήταν Ινδονήσιος κομμουνιστής και ηγετική μορφή του αγώνα για εθνική αυτοδιάθεση ενάντια στην ολλανδική αποικιοκρατία.

Ερχόμενος συχνά σε σύγκρουση με την επίσημη γραμμή του Κομμουνιστικού Κόμματος Ινδονησίας και ταυτόχρονα διωκόμενος από τους Ολλανδούς για τις ιδέες του, ο Μαλάκα πέρασε το μεγαλύτερο κομμάτι της ζωής του ως φυγάς ή εξόριστος. Μολαταύτα έπαιξε πρωταγωνιστικό ρόλο στη διασύνδεση των αντιϊμπεριαλιστικών κινημάτων της νοτιοανατολικής Ασίας με το διεθνές κομμουνιστικό κίνημα, όπως εκφραζόταν από την Τρίτη Διεθνή. Για τη συνεισφορά του στην Ινδονησιακή Επανάσταση, έστω και ως αντιπολίτευση του προέδρου της επαναστατικής κυβέρνησης, έλαβε μετά θάνατον τον τίτλο του "Ήρωα της Εθνικής Επανάστασης" από το κοινοβούλιο της πατρίδας του (1963).
Πάπας Ιούλιος Β΄

Ο Πάπας Ιούλιος Β΄ ("Papa Giulio II", 5 Δεκεμβρίου 1443 – 21 Φεβρουαρίου 1513), γεννημένος ως Τζουλιάνο ντέλλα Ρόβερε ("Giuliano della Rovere") και αποκαλούμενος ως "ο Πολεμιστής Πάπας", ήταν επικεφαλής της Καθολικής Εκκλησίας και κυβερνήτης των Παπικών Κρατών από την 1η Νοεμβρίου του 1503 έως τον θάνατό του το 1513. Ο παπισμός του σημαδεύτηκε από μία ενεργή εξωτερική πολιτική, φιλόδοξα κατασκευαστικά έργα, και την υποστήριξή του στις τέχνες -παρήγγειλε την καταστροφή και την ανοικοδόμηση της βασιλικής του Αγίου Πέτρου καθώς και τη διακόσμηση από τον Μιχαήλ Άγγελο της οροφής της Καπέλα Σιξτίνα. Ήταν από τους σημαντικότερους πάπες της Αναγέννησης.
Αργύρης Κουνάδης

Ο Αργύρης Κουνάδης (Κωνσταντινούπολη, 20 Φεβρουαρίου 1924 - Φράιμπουρκ Γερμανίας, 22 Νοεμβρίου 2011) ήταν Έλληνας συνθέτης.
Μπέτι Ουίλιαμς

Η Μπέτι Ουίλιαμς ("Betty Williams", 22 Μαΐου 1943 – 17 Μαρτίου 2020) ήταν κάτοχος του Βραβείου Νόμπελ Ειρήνης του 1976 από κοινού με τη Μέιριντ Κόριγκαν, για την εργασία της ως ιδρύτρια της Κοινωνίας των Ανθρώπων Ειρήνης ("Community of Peace People"), μιας οργάνωσης με σκοπό να προωθήσει μια ειρηνική επίλυση των αναταραχών στη Βόρεια Ιρλανδία.

Ηγήθηκε της Διεθνούς Οργανώσεως για τα Παιδιά ("Global Children's Foundation") και διετέλεσε πρόεδρος του Ιδρύματος Υποστήριξης των Παιδιών του Κόσμου ("World Centers of Compassion for Children International"). Υπήρξε επίσης επικεφαλής του Ινστιτούτου για τη Δημοκρατία στην Ασία ("Institute for Asian Democracy") στην Ουάσινγκτον και διακεκριμένη επισκέπτρια καθηγήτρια του Πανεπιστημίου νοτιοανατολικού Νόβα. Το 2006, η Ουίλιαμς ήταν μία από τις ιδρύτριες της Πρωτοβουλίας Γυναικών Νομπείστών μαζί με τις επίσης κατόχους Νόμπελ Ειρήνης, Μέιριντ Κόριγκαν, Σιρίν Εμπάντι, Ουανγκάρι Μαατάϊ, Τζόντι Ουίλιαμς και Ριγκομπέρτα Μεντσού. Οι έξι γυναίκες, που αντιπροσώπευαν τη Βόρεια Αμερική, τη Νότια Αμερική, την Ευρώπη, τη Μέση Ανατολή και την Αφρική, αποφάσισαν να μοιραστούν την εμπειρία τους με μία συντονισμένη προσπαθεί για την ειρήνη με δικαιοσύνη και ισότητα. Στόχος της πρωτοβουλίας είναι να ενδυναμώσει την προσπάθεια στην υποστήριξη των δικαιωμάτων των γυναικών σε ολόκληρο τον κόσμο.
Μεσαορία

Η Μεσαορία είναι η μεγαλύτερη πεδιάδα της Κυπριακής Δημοκρατίας, ανάμεσα στα όρη Τρόοδος και Πενταδάκτυλος. Το όνομά της σημαίνει "η περιοχή ανάμεσα στα όρη". Στην πεδιάδα αυτή έδωσε την τελευταία του μάχη και ηττήθηκε από τον Περσικό στρατό ο βασιλιάς της Αμμοχώστου Ονήσιλος κατά την Ιωνική Επανάσταση.

Τη Μεσαορία έχει πλάτος 65 περίπου χιλιόμετρα και μήκος 35 περίπου χιλιόμετρα, τη διαρρέουν οι δυο μεγαλύτεροι ποταμοί της Κύπρου ο Πεδιαίος και ο Γιαλιάς. Σήμερα η πεδιάδα βρίσκεται στα κατεχόμενα εδάφη της Κυπριακής δημοκρατίας, μέχρι την Τούρκικη εισβολή του 1974 θεωρούνταν ο σιτοβολώνας της Κύπρου, αφού στο μεγαλύτερο μέρος της καλλιεργούνταν σιτάρι και κριθάρι. 

Γεωλογικά η κοιλάδα της Μεσαορίας αποτελείται από ασβεστιτικούς ψαμμίτες, απολιθωματοφόρες μάργες και αποθέσεις αμμοχαλίκων. Πριν 120 χιλιάδες χρόνια ήταν θάλασσα και με τα χρόνια με τις προσχώσεις του Τρόοδος και του Πενταδάχτυλου δημιουργήθηκε η σημερινή κοιλάδα.
Σαισάρα

Σε ορισμένες παραδόσεις της ελληνικής μυθολογίας, με το όνομα Σαισάρα είναι γνωστή μία θυγατέρα του Κελεού, του βασιλιά της Ελευσίνας. Αδελφές της Σαισάρας ήταν οι Καλλιδίκη, Καλλιθόη, Κλεισιδίκη και Δημώ, ενώ αδελφοί της οι Δημοφώντας και Τριπτόλεμος. Από το όνομα της Σαισάρας, η Ελευσίνα ονομάσθηκε κατά τα πανάρχαια χρόνια «Σαισαρία».
Σαλαμβώ

Στην ελληνική μυθολογία με το όνομα Σαλαμβώ είναι γνωστή μία βαβυλωνιακή θεότητα, η οποία υιοθετήθηκε και ταυτιζόταν από τους Έλληνες με την Αφροδίτη που θρηνεί τον `Αδωνι. Σύμφωνα με κάποιες πηγές, το όνομα Σαλαμβώ ήταν ένα επίθετο της Αστάρτης. Η ετυμολογία που προτείνεται είναι από το Salem-Baal, δηλαδή «εικόνα του Βάαλ», και υποδηλώνει τη σχέση μεταξύ της Αστάρτης και του Βάαλ. Πρόκειται για μία αλληγορία της γονιμότητας της γης. Αργότερα, η Σαλαμβώ συσχετίσθηκε με την έννοια της ηλιακής θεότητας.

Η Σαλαμβώ λατρευόταν ιδιαίτερα στην `Εμεσα της Κοίλης Συρίας, στην Αλεξάνδρεια, στην ηπειρωτική Ελλάδα, στην Ιταλία και σε άλλα μέρη. Φαίνεται ότι η λατρεία της συγκεκριμένης θεάς διαδόθηκε στις περιοχές που βρέχει η Μεσόγειος Θάλασσα από τους `Ελληνες ναυτικούς και εμπόρους. Αναφέρεται ότι ακόμα και κατά τον 3ο αιώνα μ.Χ. υπήρχε ένα κατάλοιπο-μετεξέλιξη της λατρείας της Σαλαμβούς στην Ισπανία (Σεβίλλη). Εκεί, σε μία τελετή στην οποία έπαιρναν μέρος οι γυναίκες, περιέφεραν ένα είδωλο-άγαλμα το οποίο παρίστανε ένα «ευνουχικό τέρας» και ονομαζόταν «Σαλαμβώνα».
Σάμωνας

Στην ελληνική μυθολογία με το όνομα Σάμωνας (Σάμων) είναι γνωστός ένας γιος του θεού Ερμή και μιας Νύμφης, της Ρήνης. Ο Σάμωνας μετανάστευσε από την Αρκαδία μαζί με τον Δάρδανο. Στον δρόμο όμως χώρισαν και ο Δάρδανος εγκαταστάθηκε στην Τρωάδα, ενώ ο Σάμωνας στη νήσο Σαμοθράκη, η οποία και πήρε το όνομά του. Ο Σάμων είναι δηλαδή ο «επώνυμος ήρωας» του νησιού σύμφωνα με τη συγκεκριμένη παράδοση.
Σανάπη

Στην ελληνική μυθολογία με το όνομα Σανάπη είναι γνωστή μία από τις Αμαζόνες που ξέφυγε από τη σφαγή κατά την εκστρατεία του Ηρακλή. Η Αμαζόνα αυτή βρήκε καταφύγιο στην Παφλαγονία, όπου παντρεύτηκε τον βασιλιά της. Κατά τη διάρκεια της ζωής της εκεί είχε ιδιαίτερες επιδόσεις στην οινοποσία, και αυτός είναι ο λόγος που ονομάσθηκε «Σανάπη», που στην τοπική διάλεκτο σήμαινε «μέθυση». Το όνομα παραφθάρηκε μεταγενέστερα σε «Σινώπη» και έτσι η Σανάπη έδωσε το όνομά της στην πόλη Σινώπη του Πόντου, είναι δηλαδή η «επώνυμη ηρωίδα» της Σινώπης.
Σαλμωνέας

Ο Σαλμωνέας κραδαίνει αλυσίδες. Αριστερά η Ίρις, δεξιά η γυναίκα του. Ερυθρόμορφη αγγειογραφία, περ. 470/60 π.Χ., [[Ινστιτούτο Τέχνης του Σικάγο]], αρ. 1889.16
Στην ελληνική μυθολογία ο Σαλμωνέας (Σαλμωνεύς) ήταν γιος του Αιόλου και της Εναρέτης, απόγονος του Δευκαλίωνα και της Πύρρας. Αδέλφια του Σαλμωνέα ήταν οι Αθάμας και Σίσυφος. Ο Σαλμωνέας πέρασε τη νεανική του ηλικία στη Θεσσαλία, από όπου καταγόταν, και στη συνέχεια μετανάστευσε στην Ήλιδα, όπου ίδρυσε την πόλη Σαλμώνη. Αρχικά πήρε ως σύζυγό του την Αλκιδίκη, θυγατέρα του Αλεού. Από τον γάμο αυτό απέκτησε μία κόρη, την Τυρώ. Μετά τον θάνατο της Αλκιδίκης, ο Σαλμωνέας παντρεύτηκε τη Σιδηρώ, που αποδείχθηκε κακιά μητριά.

Ο Σαλμωνέας ήταν τόσο αλαζόνας, ώστε θέλησε να μιμηθεί τον ίδιο τον πατέρα των θεών, τον Δία. `Ετσι έστρωσε ένα δρόμο με χάλκινα φύλλα και μετά έτρεχε πάνω σε αυτό το δρόμο με σιδερένιο ή χάλκινο άρμα, από το πίσω μέρος του οποίου κρέμονταν αλυσίδες. Ο Σαλμωνέας πίστευε ότι με τον τρόπο αυτό πλησίαζε πολύ το βουητό των κεραυνών του Δία, ενώ για τη λάμψη τους πετούσε καθώς έτρεχε αναμμένους δαυλούς. Ο Δίας οργίσθηκε με αυτή τη βλασφημία και γι' αυτό τον κατακεραύνωσε, σκοτώνοντας συγχρόνως και όλους τους υπηκόους του κατοίκους της Σαλμώνης, ενώ στη συνέχεια εξαφάνισε και τη Σαλμώνη. Πάντως λεγόταν ότι ο Σαλμωνέας δεν ήταν καθόλου αγαπητός στον λαό με αυτά που έκανε.
Σήμαχος

Στην ελληνική μυθολογία με το όνομα Σήμαχος είναι γνωστός ο απώτατος μυθικός πρόγονος της αρχαίας αθηναϊκής οικογένειας (γένους) των Σημαχιδών. Οι θυγατέρες του Σημάχου υποδέχθηκαν κάποτε πολύ φιλόξενα τον θεό Διόνυσο. Ο θεός κατά την επιστροφή του τις έχρισε ιέρειες της λατρείας του, όπως και τα παιδιά τους, τα εγγόνια δηλαδή του Σημάχου.
Σατυρία

Στην ελληνική μυθολογία με το όνομα Σατυρία είναι γνωστή μία θυγατέρα του Μίνωα, του περίφημου βασιλιά της Κρήτης. Η Σατυρία έγινε αντικείμενο του έρωτα του θεού Ποσειδώνα και μαζί του απέκτησε ένα γιο, τον Τάραντα, ενώ ορισμένοι μυθογράφοι αναφέρουν ότι η Σατυρία ήταν μητέρα του Ιταλού. Η Σατυρία έδωσε το όνομά της στο Σατύριον, ένα ακρωτήριο στη νότια Ιταλία.
Λουκάς Καραδήμος

Ο Λουκάς Καραδήμος (γεν. Λιβαδειά, 6 Αυγούστου 1974) είναι πρώην Έλληνας ποδοσφαιριστής που αγωνιζόταν στο χώρο της μεσαίας γραμμής και νυν προπονητής. Από τον Δεκέμβριο του 2019 αποτελεί προπονητής του Γ.Σ. Καλλιθέα.
Διεθνής Υπηρεσία Ατομικής Ενέργειας

Η Διεθνής Υπηρεσία Ατομικής Ενέργειας, (αγγλικά: "International Atomic Energy Agency"), γνωστή και με το διεθνές αρκτικόλεξο IAEA, (προφέρεται: Άι-Έι-Ι-Έι), είναι ένας αυτόνομος διεθνής διακρατικός οργανισμός που συνδέεται με τον ΟΗΕ, του οποίου και αποτελεί εξειδικευμένη οργάνωση.

Η ΙΑΕΑ ιδρύθηκε το 1957, έχει έδρα τη Βιέννη και το 2019 αριθμούσε 167 χώρες-μέλη. Το 1994 αποχώρησε η Βόρεια Κορέα, ενώ το 2003 η Καμπότζη. Το 2005 απενεμήθη τόσο στην ΙΑΕΑ όσο και στον τότε γενικό διευθυντή της, Δρα Μοχάμεντ Ελ Μπαραντέι το Βραβείο Νόμπελ Ειρήνης. Από την 1η Δεκεμβρίου του 2009 ως τον θάνατό του, τον Ιούλιο του 2019 γενικός διευθυντής ήταν ο Ιάπωνας Γιουκίγια Αμάνο. Στις 3 Δεκεμβρίου 2019 ανέλαβε στη θέση ο Αργεντίνος Ραφαέλ Γκρόσι.
Μπάντλεϊ Ντέβεσι

Ο Σερ Μπάντλεϊ Ντέβεσι ("Sir Baddeley Devesi", 1941-2012), Μεγαλόσταυρος Ιππότης του Τάγματος του Αγίου Μιχαήλ και του Αγίου Γεωργίου, Μεγαλόσταυρος Ιππότης του Βασιλικού Βικτωριανού Τάγματος είναι πρώην πολιτικός από τα Νησιά του Σολομώντα. Τιμήθηκε με τον τίτλο του Τάγματος του Αγίου Μιχαήλ και Αγίου Γεωργίου (GCMG), καθώς επίσης και με το Βασιλικό Βικτωριανό Τάγμα (GCVO). Ήταν ο πρώτος μετά την ανεξαρτησία Γενικός Κυβερνήτης των Νήσων Σολομώντα, από το 1978 ως το 1988.
Ένωση Ποδοσφαιρικών Σωματείων Κυκλάδων

Η Ένωση Ποδοσφαιρικών Σωματείων Κυκλάδων (Ε.Π.Σ.Κ.) είναι το όργανο διοίκησης του ποδοσφαίρου στο νομό Κυκλάδων. Εδρεύει στην Ερμούπολη και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.
Άμος Οζ

Ο Άμος Οζ (1939 -2018), το αληθινό όνομα του οποίου ήταν Άμος Κλάουσνερ, ήταν Ισραηλινός συγγραφέας, που γεννήθηκε στην Ιερουσαλήμ, στη συνοικία Κέρεμ Αβραάμ. Οι γονείς του, ο Άρια Κλάουσνερ και η Φάνια Μούσμαν, ήταν μετανάστες από την Ανατολική Ευρώπη. Όταν ο Άμος Οζ ήταν 12 χρονών, η μητέρα του αυτοκτόνησε και το γεγονός αυτό σημάδεψε τη ζωή του. Τρία χρόνια αργότερα έφυγε από το σπίτι του και πήγε να ζήσει στο Κιμπούτς Χούλντα. Τότε άλλαξε το επίθετό του σε Οζ, που στα εβραϊκά σημαίνει "δύναμη". Στο Κιμπούτς Χούλντα έζησε μέχρι το 1986, οπότε μετακόμισε στην πόλη Αράντ, επειδή ο γιος του έπασχε από άσθμα. Πήρε μέρος στον Πόλεμο των έξι ημερών το 1967 και στον Πόλεμο του Γιομ Κιπούρ. Σπούδασε φιλοσοφία και εβραϊκή λογοτεχνία στο Πανεπιστήμιο της Ιερουσαλήμ.
Σον Κόνερι

Ο Σερ Τόμας Σον Κόνερι (αγγλικά: "Thomas Sean Connery" 25 Αυγούστου 1930 - 31 Οκτωβρίου 2020) ήταν πολυβραβευμένος ηθοποιός και παραγωγός ταινιών κινηματογράφου. Ηταν ευρύτερα γνωστός ως ο πρώτος επίσημος ηθοποιός που υποδύθηκε τον Τζέιμς Μποντ. Πρωταγωνίστησε σε επτά συνολικά ταινίες Μποντ.. Κατέχει πληθώρα βραβείων και διακρίσεων, ανάμεσά τους Όσκαρ από την Αμερικανική Ακαδημία Κινηματογραφικών Τεχνών και Επιστημών, Χρυσή Σφαίρα και BAFTA. Το 1987 κέρδισε το Όσκαρ Β' Ανδρικού ρόλου στην ταινία "Οι Αδιάφθοροι" ("The Untouchables"). Τον Ιούλιο του 2000 χρίστηκε ιππότης από τη βασίλισσα Ελισάβετ Β'.
Βρύκη

Στην ελληνική μυθολογία με το όνομα Βρύκη αναφέρεται μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Βρύκης ήταν η Πολυξώ, και επομένως η Βρύκη ήταν ομοθαλής αδελφή της Ανθηλείας, της Αυτονόης, της Γλαυκίππης, της Ερατούς, της Ευίππης, της Ευρυδίκης, της Ηλέκτρας, της Θεανούς, της Κλεοδώρης, της Κλεοπάτρας και της Στύγνης. Η Βρύκη παντρεύτηκε τον γιο του Αιγύπτου Χθονίο και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.
Όττο Στερν

Ο Όττο Στερν (γερμ.: "Otto Stern", 17 Φεβρουαρίου 1888 – 17 Αυγούστου 1969) ήταν Γερμανός φυσικός και νομπελίστας.
Μαύσωλος

thumb|right|Ο Μαύσωλος
Ο Μαύσωλος ήταν σατράπης της Καρίας από το 377 π.Χ. μέχρι το θάνατο του το 353 π.Χ.. Διαδέχθηκε τον πατέρα του, Εκατόμνο. Επέκτεινε την κυριαρχία του στη Λυκία και σε διάφορες ελληνικές πόλεις και νησιά. Βοήθησε τους Ρόδιους, τους Κώους και τους Χίους να επαναστατήσουν ενάντια στη Β' Αθηναϊκή Συμμαχία με σκοπό να τους φέρει κάτω από το δικό του έλεγχο. Τον διαδέχθηκε η σύζυγος και αδερφή του Αρτεμισία. Ο Μαύσωλος είναι γνωστός από τον τάφο που έχτισε γι'αυτόν η Αρτεμισία, ένα από τα επτά θαύματα του Αρχαίου κόσμου, το Μαυσωλείο της Αλικαρνασσού.
Μόζες Πιτακάκα

Ο Σερ Μόζες Πιτακάκα (Sir Moses Puibangara Pitakaka, 24 Ιανουαρίου 1945- 25 Δεκεμβρίου 2011) ήταν πολιτικός από τα Νησιά του Σολομώντα. Υπήρξε Γενικός Κυβερνήτης της χώρας για την περίοδο 1994-1999. Τιμήθηκε με τον τίτλο του Ιππότη (1995) από τη Βασίλισσα της Αγγλίας και τον τίτλο του Διοικητή του Τάγματος Αγίου Μιχαήλ και Αγίου Γεωργίου (GCMG).
Στύλο

Το Στύλο (ιταλικά: "Stilo") είναι πόλη της Ιταλίας στην επαρχία Ρέτζιο-Καλάμπρια. Η πόλη, που αριθμεί 2.813 κατοίκους, είναι χτισμένη σε υψόμετρο 386 μέτρων και εκτείνεται σε επιφάνεια 78,49 τετρ. χλμ. Το όνομα της προέρχεται από την ελληνική λέξη "Στύλος" (Λατ.: Stilum).